Bioingeniørutdanningen, HiØ, januar 2004

Undervisningsplan for laboratorieemner innen hematologi og transfusjonsmedisin

Hematologi og transfusjonsmedisin er to fagområder som griper inn i hverandre i så stor grad at utdanningen de siste årene har valgt å samle dem til et felles fagområde.

Sentrale tema

Medisinsk laboratorieteknologi med kvalitetsutvikling og internkontroll

· Kvalitetssikring av preanalytisk og analytisk fase:

Sikring av pasient- og prøveidentitet. 

Bruk av kontroller og kontrollsystemer, inkludert statistisk behandling. 

· Blodprøvetaking, prøvebehandling og prøvemottak. 

· Utvelging, tapping og kontrollundersøkelser av blodgivere 

· Framstilling, oppbevaring og kvalitetssikring av blodprodukter

· Hygiene og smitteforebygging

· Utforming av prosedyrer
· Hemagglutinasjonsprinsippet og blodtypeserologi
· Måling av hemoglobin, hematokrit, telling av blodceller og bestemmelse av koagulasjonsfaktorer
· Fremstilling og mikroskopisk vurdering av blodutstryk 

Laboratoriemedisin

· Det hematologiske system og blodcellene

· Patologiske tilstander innen hematopoiesen

· Den normale hemostase og forstyrrelser i denne

· Blodtypesystemer og deres kliniske betydning
· Hemoterapi og transfusjonskomplikasjoner

Felles læringsmål for Medisinske laboratorieemner

1. Utforming av prosedyre

Studenten skal:

-kunne utforme en prosedyre etter gitte retningslinjer

-forstå begrepene som brukes i prosedyrer

-kunne velge innhold for de forskjellige punktene i en prosedyre

2. Prøvetaking

Studenten skal:

-vite hvordan prøvetaking utføres

-ha kunnskaper om preanalytiske variabler som kan gi feil prøveresultat eller feil tolkning av   

 resultatet, og kunne behandle prøvemateriale slik at feil ikke oppstår

-ha begynnende ferdigheter i blodprøvetaking og i kommunikasjon med pasienter og blodgivere 

3. Internkontroll for Helse Miljø og Sikkerhet (HMS)

Studenten skal vise kvalitetsadferd i laboratoriet ved å:

- overholde sikkerhetsregler 

- opptre slik at brann unngås 

- opptre slik at en ikke smitter seg selv eller andre eller utsetter seg selv eller andre for fare

Studenten skal vise en atferd som bidrar til et godt psykososialt arbeidsmiljø ved å:

- kommunisere slik at samarbeid fremmes 

- ta ansvar for og bidra til godt læringsutbytte for seg selv og sine medstudenter

- opptre løsningsorientert hvis konflikter oppstår

Spesielle læringsmål for Hematologi og transfusjonsmedisin

4. Hemostase

Studenten skal:

-forstå den normale hemostasen og kjenne til de vanligste årsaker til defekt hemostase 

-kunne forklare metodeprinsippene og utføre koagulasjonsundersøkelsene INR og Cephotest, sikre analysekvaliteten (preanalytiske og analytiske variabler) og forstå hvordan prøveresultatene brukes i diagnostikk og til å kontrollere effekt av behandling

5. Celler i blod

Studenten skal:

-kunne fremstille og vurdere blodutstryk og telle blodceller i tellekammer

-kunne vurdere eget arbeid i forhold til preanalytiske og analytiske variabler

6. Hemoglobin, hematokritt (HCT)/EVF og erytrocytt-indekser

 Studenten skal:

-kunne forklare metodeprinsippet og utføre måling av hemoglobin etter venøs prøvetaking og  

 ved hudpunksjon, og kunne vurdere egne resultater og sammenligne disse med resultater fra 

 andres undersøkelser.

-kunne forklare hvordan måling av hemoglobin kalibreres og kvalitetsovervåkes (intern 

 kvalitetskontroll og ekstern kvalitetsvurdering)

-kunne bestemme EVF/hematokritt

-kunne beregne Erytrocytt-indekser og forstå hvilken nytte de kan ha i anemiutredning

7. Erytrocytter 

Studentgruppene utformer sine egne læringsmål i tråd med overordnede mål for sykdommer hvor erytrocytter har betydning.

Overordnet mål for laboratoriemedisinsk del sier at:

Studenten skal forstå hensikten med analyser som brukes i diagnostikk og behandling av hematologiske sykdommer, og kunne vurdere prøvesvars medisinske sannsynlighet.

8. Leukocytter

Studentgruppene utformer sine egne læringsmål i tråd med overordnede mål for sykdommer hvor leukocytter har betydning.

Overordnet mål for laboratoriemedisinsk del sier at:

Studenten skal forstå hensikten med analyser som brukes i diagnostikk og behandling av hematologiske sykdommer, og kunne vurdere prøvesvars medisinske sannsynlighet.

9. Blodgiving

Studenten skal: 

-ha kunnskaper om utvelgelse, kontroll og tapping av givere

-kjenne til retningslinjene for transfusjonstjenesten i Norge

10. Blodprodukter

Studenten skal: 

-ha kunnskaper om fremstilling, kontroll og lagring av blodprodukter

-kjenne til GMP-retningslinjene

-kjenne til blodproduktenes anvendelse i pasientbehandling

11. Blodtypeserologi

Studenten skal:

-kunne forklare hemagglutinasjonsprinsippet ved ulike teknikker og reaksjonsbetingelser

-kunne velge, utføre og kontrollere blodtypeserologiske undersøkelser som er nødvendige før 

 transfusjon av blodprodukter

12. Blodtypesystemer

Studenten skal:

-ha kunnskap om de blodtypesystemene som er viktige i transfusjonssammenheng og i 

 forhold til hemolyttisk sykdom hos nyfødte, og kunne forklare hvorfor de er viktige

-forstå mekanismene for immunologisk nedbryting av erytrocytter 

13. Hemolytisk sykdom hos foster og nyfødte

Studenten skal:

-forstå årsaksmekanismene til hemolytisk sykdom hos nyfødte

-vite hvilke blodtypeserologiske undersøkelser som utføres, og 

 vite hvilke hensyn som skal tas ved valg av blod til nyfødte med denne tilstanden

-forstå hensikten med blodtypeserologiske undersøkelser av gravide

